**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԿԱՆԱՆՑ ՏՈՆԻ ԱՌԹԻՎ**   
08.03.2018թ.

Սիրելի´ կանայք.

Շնորհավորում եմ ձեզ կանանց տոնի կապակցությամբ:

Մարտի 8-ի տոնն առիթ է, բարձրաձայն շնորհավորելու և արժեվորելու մեր մայրերին, քույրերին և կանանց:

Ձեզ նվիրված տոնը նշվում է գարնան գալստյան հետ, որովհետև կյանքը շարունակվում է կնոջ ներուժի, աստծո կողմից ընձեռած շնորհի՝ մայրական բերկրանքի միջոցով, կյանքի հարատևության սկզբունքով:

Հայ կնոջ շնորհիվ է պահպանվել և ամուր մնացել հայկական ընտանիքը, որն ամենամեծ հենակետն ու ամենաանառիկ ամրոցն է եղել և մնում է հայ ժողովրդի դարերով ապրելու, պատմություն կերտելու համար: Այսօր, դուք եք շարունակում, պահպանում ազգային սովորույթները՝ սիրել հայրենիքը, ազգը և ծնողին:

Հայաստանի Հանրապետությունը օրեցօր բարելավվում է նաև կնոջ անմիջական աշխատանքի շնորհիվ՝ առողջապահությունից մինչև գործարարություն, դիվանագիտությունից մինչև բանակ, մշակույթից՝ կրթություն, մինչև առօրյա կյանքի կենցաղավարություն:

Կնոջ առասպելական ուժով ընտանիքը ամրապնդելու համար, հայ կինը արժանի է երախտագիտության ու գովասանքի խոսքերի:

Բառեր գտնել հայ կնոջը բնութագրելու, կնոջ հոգու սերն ու նվիրվածությունը բացահայտելու, մայրական բնազդով ու զգացումով երեխային դաստիարակելու, կնոջը հասկանալու համար աճառյանական ճկուն ու ճոխ լեզուն դեռևս քիչ է:

Այսօր, առաջին հերթին մեր մայրերին ենք պարտական այն ամուր, ուժեղ, խրոխտ ոգու համար, որ տիրում է Հայոց բանակում:

Գլուխ ենք խոնարհում այն որդեկորույս մայրերի առջև, որոնց սիրասուն զավակները նահատակվեցին հանուն հայրենիքի:

Հպարտանում ենք ձեզանով հայոց մայրե´ր, կանա´յք և քույրե´ր, որ կարողանում եք կյանքն իմաստավորել, իսկ հայրենիքը՝ գնահատել ու պաշտպանել:

Սիրելի´ կանայք.

Կրկին շնորհավորում եմ ձեզ գարնանային այս տոնի առթիվ:

Շնորհավորանքներս Թալին համայնքի ավանդապահ և ազգապահպան կանանց:

Առանձնահատուկ երախտագիտությամբ շնորհավորում եմ Թալին համայնքի զինվորների մայրերին, ում որդիներն այս պահին ծառայում են Հայկական բանակում:

Ցանկանում եմ ձեզ հաջողություններ ընտանիքում և անձնական կյանքում:

Տոնական բոլոր շնորհավորանքները ձեզ:

**Թալին համայնքի**

**ղեկավար ՝ Սարգիս Արամյան**